Kilimanjaro ( 5.895m. ) hefur fengið mikla athygli að undanförnu meðal íslensks fjallafólks . Ég hef farið þrisvar á þetta hæsta fjall Afríku og eru það meðal bestu fjallaferða sem ég hef farið . Þar sem fjallið er nálægt miðbaug er hægt að fara á það á öllum árstímum . Það eru þó tvö tímabil sem eru skilgreind sem þurrkatímabil og kjósa flestir fjallgöngumenn að fara þá . Þessi tímabil eru annars vegar júlí til október og hins vegar janúar til mars . Á milli þessara tímasetninga eru regntímabil . Ókosturinn við þau er að þá getur verið drulla á stígum og minni líkur eru á björtu veðri á toppnum . Kosturinn við regntímabilin er þó að þá eru mun færri á ferðinni . Ég hef farið á fjallið í september í öll skiptin og alltaf fengið gott veður á toppnum . Lesa má um eina af ferðum mínum á Kilimanjaro á myndasíðum . Fjallafélagið stefnir á að fara ferð á Kilimanjaro í náinni framtíð en dagsetning liggur þó ekki fyrir enn sem komið er .